Translate the text from Welsh to English.



 
Ddoe, cyhoeddodd Llywodraeth y DU ei chynlluniau i osgoi’r setliad datganoli, a dyrannu cyllid ar gyfer datblygu rhanbarthol a lleol yng Nghymru yn uniongyrchol drwy Gronfa Codi’r Gwastad (‘*Levelling Up Fund*’), a hynny’n hollol groes i’r safbwynt a fynegwyd gan Senedd Cymru, a’r hyn a gyhoeddwyd yn yr Adolygiad o Wariant ar 25 Tachwedd pan ddywedodd y Canghellor y byddai’r ymrwymiad o £4 biliwn i Loegr yn denu hyd at £0\.8 biliwn o gyllid i’r Alban, Cymru a Gogledd Iwerddon yn y ffordd arferol.


Mae’n bwysig pwysleisio nad oes unrhyw ran o hwn yn arian newydd sy’n cael ei ddyrannu i Gymru drwy law Llywodraeth San Steffan, sydd o ddifrif ynghylch yr agenda codi’r gwastad. Dyma enghraifft o Lywodraeth y DU yn mynd â chyllid a fyddai cyn hyn wedi cael ei ddyrannu i Gymru i’w wario yn unol â’r blaenoriaethau y mae’r Senedd hon yng Nghymru – sydd wedi’i hethol gan bobl Cymru – wedi’u nodi. Mae hyn yn golygu mai adrannau Whitehall fydd yn gwneud penderfyniadau; adrannau sydd heb hanes o gwbl o gyflawni prosiectau yng Nghymru, dim profiad o weithio gyda chymunedau yng Nghymru a dim dealltwriaeth o beth yw blaenoriaethau’r cymunedau hynny. Yn ymarferol, bydd hyn yn golygu bod Llywodraeth y DU yn gwneud penderfyniadau ar faterion datganoledig yng Nghymru heb fod yn atebol i Senedd Cymru ar ran pobl Cymru.


Yn ogystal â hynny, gyda £800 miliwn ar gyfer Cymru, yr Alban a Gogledd Iwerddon, a hynny wedi’i wasgaru dros bedair blwyddyn ariannol, byddai’n debygol o olygu ychydig mwy na £50 miliwn bob blwyddyn ar gyfer prosiectau Cymru – rhan fach o’r cyllid rydym wedi’i golli o ganlyniad i golli mynediad at Gronfeydd Strwythurol. At hynny, mewn gwrthgyferbyniad i’r ‘ffordd arferol’ y caiff symiau canlyniadol Barnett eu dyrannu, nid oes unrhyw ran o’r arian hwn wedi’i glustnodi i Gymru.


Mae ein Fframwaith ar gyfer Buddsoddi Rhanbarthol, a gyhoeddwyd ym mis Tachwedd 2020 ac a gafodd ei gynhyrchu ar y cyd gyda’n rhanddeiliaid, yn amlinellu ein blaenoriaethau clir ar gyfer Cymru, gan ddefnyddio dull cadarn, seiliedig ar dystiolaeth a strwythur llywodraethiant tryloyw. Nid ydym wedi cael unrhyw wybodaeth am sut y bydd y Gronfa Codi’r Gwastad yn gweithio’n ymarferol, a sut y bydd Llywodraeth y DU yn dangos tryloywder, ymgysylltiad â rhanddeiliaid a dyhead gwirioneddol i godi’r gwastad ar draws y DU. Disgwylir y bydd prosbectws ar y Gronfa Codi’r Gwastad yn cael ei gyhoeddi ddechrau mis nesaf, wythnosau’n unig cyn y bydd yr arian yn dechrau cael ei wario.


Rydym nawr yn wynebu’r posibilrwydd o gael dull gweithredu canolog dan arweiniad Whitehall, yn hytrach na dull wedi’i ranbartholi, gan Gymru, ar gyfer Cymru. Ar y llaw arall, bydd ein Fframwaith, a ddatblygwyd mewn partneriaeth â rhanddeiliaid ac a lywiwyd gan awdurdod arweiniol y byd ar lywodraethiant aml\-lefel, y Sefydliad ar gyfer Cydweithrediad a Datblygiad Economaidd (OECD), yn trosglwyddo pŵer, cyllid a chyfrifoldeb mewn ffordd ystyrlon i endidau rhanbarthol sy’n meddu ar ddealltwriaeth lawn o anghenion eu cymunedau, ac a fydd yn sicrhau bod cymunedau lleol yn gallu dal y rheini sy’n gwneud penderfyniadau i gyfrif.


Mae’n bwysig cofio bod gan Lywodraeth bresennol y DU hanes gwarthus o gynnig hyd yn oed y gyfran deg o wariant y DU i Gymru, heb sôn am y math o gyllid sydd ei angen i ‘godi’r gwastad’. Dau o’r prif ysgogiadau ar gyfer codi’r gwastad yw buddsoddi mewn Ymchwil a Datblygu a seilwaith rheilffyrdd, sy’n parhau i gael eu cadw’n ôl i San Steffan. Yn y ddau faes hyn, mae Cymru wedi cael bargen wael yn gyson. Pe bai Llywodraeth y DU o ddifrif ynghylch ei hagenda i godi’r gwastad i Gymru, byddai’n canolbwyntio ar wneud iawn am ei methiant hanesyddol a buddsoddi’n ddigonol yng Nghymru. Ond yn hytrach, mae Llywodraeth y DU yn mynd ati’n fwriadol i gymryd arian oddi wrth Gymru a chychwyn brwydr gyfansoddiadol ddi\-angen er mwyn gwanhau pwerau datganoledig ynghanol pandemig byd\-eang.


Mae obsesiwn Llywodraeth y DU gyda thanseilio datganoli democrataidd yn ysgogi ymgais sinigaidd i ail\-frandio gwariant presennol fel gwariant newydd, ac atal cynnydd model o ddatblygu rhanbarthol a fydd yn grymuso cymunedau lleol a chreu swyddi a thwf ar draws Cymru.







Translation:


 
Yesterday, the UK Government announced its plans to bypass the devolution settlement and directly allocate funding for regional and local development in Wales via a Levelling Up Fund, directly counter to the expressed position of the Senedd and directly contrary to what was announced at the 25 November Spending Review when the Chancellor said the £4 billion commitment in England ‘will attract up to £0\.8 billion funding for Scotland, Wales and Northern Ireland in the usual way’.


It is important to highlight that none of this is new money being allocated to Wales by a Westminster Government which is serious about the levelling up agenda. This is the UK Government taking funding that would previously have been allocated to Wales to spend in line with the priorities this Senedd – elected by the people of Wales – has identified. This means decisions made by Whitehall departments with no history of delivering projects within Wales, no record of working with communities in Wales and no understanding of the priorities of those communities. In practice, this will mean that the UK Government is taking decisions on devolved matters in Wales without being answerable to the Senedd on behalf of the people of Wales. 


Furthermore, with £800 million for Wales, Scotland and Northern Ireland, spread over four financial years, it would probably represent little more than £50 million each year for Welsh projects – a fraction of the funding we have lost as a result of no longer having access to the Structural Funds. Moreover, in contrast to ‘the usual way’ Barnett consequentials are allocated, none of this money is ring\-fenced to Wales.


Our Framework for Regional Investment, published in November 2020 and co\-produced with our stakeholders, outlined our clear priorities for Wales, using a robust evidence\-based approach and a transparent governance structure. We have had no information regarding how the Levelling Up Fund will work in practice and how the UK Government will demonstrate transparency, engagement with stakeholders and a genuine desire to level up across the UK. A prospectus on the Levelling Up Fund is expected to be issued early next month, just weeks before spending begins.


We now face the prospect of a centralised, Whitehall\-led approach instead of a regionalised, made\-in\-Wales approach. Our Framework on the other hand, developed in partnership with stakeholders and informed by the world’s leading authority on multi\-level governance, the OECD, will meaningfully transfer power, funding and responsibility to regional entities that fully understand the needs of their communities and who will ensure that local communities can hold those decision\-makers to account.


It is important to remember that this UK Government has an appalling record on providing Wales with even a fair share of UK spending, let alone the kind of funding needed to ‘level up’. Two of the main levers for levelling up are investment in Research and Development and rail Infrastructure which remain reserved to Westminster. In both areas, Wales has continually been short changed.  If the UK Government were serious about their levelling up agenda for Wales, they would focus on redressing their historical failure to invest adequately in Wales. Instead, the UK Government is going out of its way to take money away from Wales and pick a needless constitutional battle to weaken devolved powers in the middle of a global pandemic.


The UK Government’s fixation with undermining democratic devolution is driving a cynical attempt at rebranding existing spending as new, and rolling back progress on a model of regional development that will empower local communities and create jobs and growth across Wales.